7.     ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΕΣΩΤΕΡΙΚΩΝ Αριθ. 4697 της 1/22 Απρ. 1955 Περί αυξήσεως του μισθού των αγροφυλάκων και αρχιφυλάκων κατά 10%. Έχοντες υπ’ όψιν: α)τα άρθρ. 10 παρ. 2 και 24 του Ν.Δ. 3030/54 «περί Αγροφυλακής», β) την υπ’ αριθ. 73404/3 της 12.3.1955 εγκύκλιον του Υπουργείου Οικονομικών (Γ.Δ.Δ.Λ.) «περί αυξήσεως των μισθών των δημοσίων υπαλλήλων και στρατιωτικών κατά 10% από 1ης Απρ. 1955 κατόπιν σχετικής πράξεως του Υπουργικού Συμβουλίου», απεφασίζομεν: Αυξάνομεν κατά 10% το εν τοις άρθρ. 10 και 24 του Ν.Δ. 3030/54 «περί Αγροφυλακής» βασικόν μισθολόγιον των αγροφυλάκων και αρχιφυλάκων από 1ης Απρ. 1955. Η αύξησις αύτη, μετά του βασικού μισθού των ως άνω άρθρ. 10 και 24 του Ν.Δ. 3030/54 θα αποτελέση νέον βασικόν μισθόν των αγροφυλάκων και αρχιφυλάκων. Τα κατά τον υπολογισμόν των μισθών και τυχόν επιδομάτων προκύπτοντα κλάσματα δραχμής στρογγυλοποιούνται εις την αμέσως ανωτέραν δραχμήν, συμφώνως τω άρθρω πρώτω του Α.Ν. 913/1949. Εξαιρετικώς δια το δώρον του Πάσχα δεν θα ληφθή υπ’ όψιν η δια της παρούσης προβλεπομένη αύξησις κατά 10%. 